CERN

Eiropas kodolpētījumu organizācija (, ), plašāk pazīstama kā CERN, ir starptautiska organizācija, kas nodarbojas galvenokārt ar daļiņu fizikas pētījumiem. Atrodas uz Francijas un Šveices robežas, galvenais birojs atrodas Merēnā, Ženēvas kantonā.  to dibināja 12 Eiropas valstis.

2024. gadā organizācijā bija 24 dalībvalstis (23 Eiropas valstis un Izraēla).CERN welcomes Estonia as its 24th Member State 30 August, 2024 LatvijaLatvia becomes Associate Member State of CERN 2 August, 2021 un deviņas citas valstis asociēto valstu statusā (Brazīlija, Horvātija, Indija, Kipra, Lietuva, Pakistāna, Slovēnija, Turcija, Ukraina), pie kam divas asociētās valstis pirmsdalībvalsts statusā (Kipra un Slovēnija). Novērotāju statuss (observers) bija trim valstīm — ASV, Japānai un Krievijai, —, kā arī trim organizācijām: UNESCO, Eiropas Komisijai, Apvienotajam kodolpētījumu institūtam (Объединённый институт ядерных исследований, Dubna, Krievija). Sakarā ar  Krievijas iebrukumu Ukrainā 2024. gada 27. jūnijā beidza darboties CERN līgumi ar Baltkrieviju, bet novembrī ar Krieviju.Latvija apņēmusies 2027. gadā kļūt par Eiropas Kodolpētījumu organizācijas pilntiesīgu dalībvalsti lsm.lv 2024. gada 1. oktobrī 

CERN galvenais uzdevums ir nodrošināt daļiņu paātrinātājus un citu infrastruktūru augsto enerģiju fizikas pētījumiem. CERN atrodas liels datoru centrs, kas veic eksperimentos iegūto datu apstrādi. Šeit ir radīts vispasaules tīmeklis.

 Zinātniskie sasniegumi 
 1973. gadā Gargameles pūslīšu kamerā atklātas neitrālās strāvas.
 1983. gadā atklāti W un Z bozoni UA1 un UA2 eksperimentos.
 1989. gadā noteikts vieglo neitrīno saimju skaits Lielajā elektronu—pozitronu paātrinātājā (LEP), darbojoties Z bozonu maksimumā.
 1995. gadā izveidoti pirmie antiūdeņraža atomi PS210 eksperimentā.
 1999. gadā atklāts tiešs CP pārkāpums NA48 eksperimentā.
 2010. gadā izdalīti 38 antiūdeņraža atomi.
 2012. gadā atklāts Higsa bozons.

 Skatīt arī 
 Lielais hadronu pretkūļu paātrinātājs
 Alfa magnētiskais spektrometrs

 Atsauces 

 Ārējās saites